Qirg`izistonda koronavirus infeksiyasining 11 ta yangi holati aniqlandi

Qirg`izistonda koronavirus infeksiyasi aniqlanganlarning umumiy soni 430 taga etdi. Bu haqda 14 aprel kuni respublika sog`liqni saqlash vazirining o`rinbosari Nurbolat Usenbaev brifingda ma`lum qilgan.
Uning so`zlariga ko`ra, shifokorlar 11 ta yangi infeksiyani aniqladilar, ular orasida Bishkekda sakkizta, Jalolobod viloyatida ikkita va Chuy viloyatida bittasi. Virus besh erkak va olti ayolda aniqlangan, deya qo`shimcha qildi vazir o`rinbosari.
Xabar qilinganidek, 13 aprel kuni Qirg`izistonda 42 kishiga, shu jumladan 16 tibbiyot xodimiga yuqtirishning yangi holatlari aniqlandi. 25 martdan boshlab Bishkek, O`sh, Jalolobod va boshqa uchta tumanlarda favqulodda holat rejimi joriy etildi.